text: Li ciers revint a l’imagene en plorant:
   "Dame," dist il, "par tot vois espiant,
   Mais ne truis home ki soit de tel semblant,
   Ki tant soit dignes ke vos alés disant."
   Ele respont: "Trover le pues seant
   Derrier chel uis, en sen sautier lisant."
   Quiert le li clers, chele part vint corant;
   tot droit au piet keus li est errant:
   "Sire, mierchit por Damediu le grant!
   Te sainte vie tu nos as chelet tant
   PageV01P296
   Ke nos en somes enviers Diu meserrant.
   Sains Alexis en veut aler fuiant,
   Mais li bons ciers le vait bien fort tenant
   Et les canones dou mostier apielant:
   Si lor aconte paoros et tremblant
   De chele imagene ki li fist le comant
   Ke le saint home lor amenast avant,
   Et ses bontés lor fesist entendant.
  